
Da li se za sva djela u Mekki i Medini ima posebna nagrada kao za ***[namaz](https://pitajucene.com/search/Namaz/questions/ "Pretraži pitanja o namazu")***?


* 
* 
* 
* 
* 
* 
* 

 
Da li se za sva djela u Mekki i Medini ima posebna nagrada kao za namaz?

Poslanikov, ﷺ, sunnet ukazuje nam da ***[namaz](https://pitajucene.com/search/Namaz/questions/ "Pretraži pitanja o namazu")*** u Mesdžidul-haramu i Poslanikovoj, ﷺ, džamiji ima posebnu vrijednost. Nije mi poznato da postoji autentičan argument koji ukazuje da su sva učinjena djela u Mekki i Medini vrednija nego na drugim mjestima. Da jesu vrednija – možda bi se moglo zaključiti iz općih dokaza koji govore o vrlinama ova dva grada. U jednom hadisu stoji da je ***[Poslanik](https://pitajucene.com/search/poslanik/questions/ "Pretraži pitanja o poslanicima")***, ﷺ, upitan o ljudima koji će prvi ući u ***[Džennet](https://pitajucene.com/search/D%C5%BEennet/questions/ "Pretraži pitanja o džennetu")***, pa je rekao: *“Vjerovjesnici, šehidi i mujezini: mujezin džamije u Mekki, džamije u Medini i džamije u Kudsu, potom ostali ljudi, shodno svojim djelima.”* (Ibn Sa‘d, 7/689 – *Kenzul-ummal*, i Fakihi, u djelu *Ahbaru Mekka*, 1/134/1305, s ništavnim lancem prenosilaca.)


Ibn Omer prenosi da je Poslanik, ﷺ, rekao: *“Ramazan u Mekki vredniji je od hiljadu ***[ramazana](https://pitajucene.com/search/ramaza/questions/ "Pretraži pitanja o ramazanu")*** mimo Mekke.”* (Bezzar, 1/403/665 – *Muhtesaru zevaidil-Bezzar*, od Ibn Hadžera, sa slabim lancem prenosliaca. Vidjeti: *Medžmeuz-zevaid*, 3/145, i *Es-Silsiletud-daifa*, 2/231-232.) U hadisu koji prenosi Džabir, radijallahu anhu, stoji da je Poslanik, ﷺ, rekao: *“Ramazan u mojoj džamiji vredniji je od hiljadu ramazana mimo nje, izuzev džamije u Mekki.”* (Bejheki, u djelu *Šuabul-iman*, 3/486-487/4147, s ništavnim lancem prenosilaca. Vidjeti: *Daiful-džamia*, str. 522/3572.) U verziji koju prenosi Ibn Abbas stoji: *“Ko isposti ***[ramazan](https://pitajucene.com/search/ramaza/questions/ "Pretraži pitanja o ramazanu")*** u Mekki i bude klanjao noćni namaz, takvom će biti upisano kao da je ispostio sto hiljada ramazana mimo Mekke.”* (Ibn Madže, Fakihi, 2/314/1574, i Bejheki, u djelu *Šuabul-iman*, 3/347/3729, i 3/487/4149, s izuzetno slabim lancem prenosilaca. Vidjeti: *Ilelul-hadis*, 2/51, od Ibn Ebu Hatima, *Misbahuz-zudžadža*, 3/46, i *Daiful-džamia*, str. 776/5375. Šejh Albani, u djelu *Es-Silsiletud-daifa*, 2/232, ovaj ***[hadis](https://pitajucene.com/search/Hadis/questions/ "Pretraži pitanja o hadisima")*** smatra apokrifnim.)


Imam Gazali smatra da se za sva djela urađena u Medini zaslužuje hiljadu puta veća nagrada u odnosu na djela urađena na drugim mjestima. (Vidjeti: *Subulus-selam*, 2/217.) A Allah najbolje zna.


Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


